Richard Rybníček

Mgr. Richard Rybníček (* 7. november 1969, Trenčín) je primátor Trenčína, novinár, bývalý riaditeľ TV JOJ a STV.

Richard Rybníček maturoval na strednej ekonomickej škole a vyštudoval televíznu žurnalistiku na Filozofickej fakulte Univerzity Komenského v Bratislave. Hral na bicie nástroje v kapele Bez ladu a skladu. Pracoval ako vnútropolitický spravodajca ČSTK (neskôr ČTK), denníka SME a agentúry SITA. V roku 1994 absolvoval odbornú stáž v Nemeckom spolkovom sneme v Bonne. V roku 1995 pôsobil ako hovorca primátora Bratislavy. V rokoch 1996 – 1997 študoval ako štipendista Nadácie Konrada Adenauera politické vedy na Univerzite Friedricha Wilhelma v Bonne. 

 Riaditeľ televízií 
Predtým ako Richard Rybníček pripravil štart televízie JOJ, bol výkonným riaditeľom Inštitútu pre verejné otázky. Richard Rybníček je tiež spolumajiteľom multimediálnej internetovej televízie Metoo.sk a portálu pozdravdoneba.sk Stál teda na začiatku tejto televízie, kým do nej investovali vtedajší českí majitelia, po necelom roku požiadal o uvoľnenie z funkcie riaditeľa, a túto funkciu prebral Milan Kňažko.http://domov.sme.sk/c/792429/exminister-knazko-vystriedal-na-poste-riaditela-tv-joj-rybnicka.html

V januári 2003 ho parlament zvolil za ústredného a neskôr generálneho riaditeľa Slovenskej televízie. Dňa 10. júla 2006 sa polroka pred koncom svojho štvorročného funkčného obdobia vzdal funkcie, dôvodom podľa neho bola ponuka od spoločnosti Febio TV, ale aj to, že splnil všetko, čo si zaumienil vykonať.

Primátor a politik 
Richard Rybníček vyhral komunálne voľby v roku 2010 s náskokom vyše 12 000 hlasov a so ziskom vyše 70 % hlasov sa 21. decembra 2010 stal primátorom. Do volieb kandidoval ako nezávislý.

Dňa 14. októbra 2016 oznámil, že zakladá novú politickú stranu,https://dennikn.sk/583854/primator-richard-rybnicek-v-nedelu-oznami-vznik-novej-strany/ ktorá sa mala volať TOSKA. Nakoniec ale ku vzniku strany nedošlo.

 Referencie 

 Iné projekty 

Kategória:Osobnosti z Trenčína
Kategória:Absolventi Filozofickej fakulty Univerzity Komenského v Bratislave
Kategória:Slovenskí bubeníci
Kategória:Primátori Trenčína
Kategória:Slovenskí novinári
Kategória:Slovenskí manažéri
Kategória:Slovenskí hovorcovia
Kategória:Riaditelia Slovenskej televízie
Kategória:Riaditelia TV JOJ